  Z A P I S N I K

                sa 15. sjednice Vijeća Gradske  četvrti Stenjevec
održane 25. rujna 2018.
 Sjednica se održava u prostorijama PU Susedgrad, dvorana na 3. katu s početkom u 19,00 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno18 članova Vijeća. 
NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Marko Sladoljev, Vladimir Andrić, Vladimir Ferdelji,
NENAZOČNI: Armando Sudar 
OSTALI NAZOČNI: Mato Kubačak – član VMO Špansko jug, Hrvoje Hrestak – član VMO  Špansko jug, Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 
Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 14. sjednice VGČ Stenjevec. 

Nije bilo primjedbi. Predsjednik je stavio na glasovanje verifikaciju Zapisnika sa14 sjednice VGČ Stenjevec.
Konstatira se da je većinom glasova i to  sa 17 glasova „za“ 1 glasom „protiv“ verificiran Zapisnik sa 14. sjednice VGČ Stenjevec. 

Predsjednik Željko Jeger predložio je dnevni red. Otvorio je raspravu. 
Vladimir Andrić predložio je da se u dnevni red uvrsti rasprava po točkama po članku 86. Za Skupštinu Grada. 

Kristina Starčević navela je da dnevni red slijedeće skupštine još nije objavljen. 

Predsjednik je zaključio je raspravu i predložio glasovanje o dnevnom redu. 

Konstatira se da je jednoglasno sa 18 glasova „za“ usvojen slijedeći:

DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Stenjevec u 2018.

2. Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec

a) Osnovna škola Malešnica- nabava sportskih rekvizita

b) Osnovna škola Tituša Brezovačkog- nabava sportskih rekvizita

3. Prometna problematika na području Gradske četvrti Stenjevec- prijedlozi zaključaka

4. Informacije, pitanja i prijedlozi

Ad/ 1.

Prijedlog zaključka o izmjeni Plana komunalnih aktivnosti Gradske četvrti Stenjevec u 2018.

Predsjednik je dao riječ voditelju radnog tijela Zdravku Barešiću.
Zdravko Barešić pročitao je izvješće o stupnju izvršenosti Plana komunalnih aktivnosti od početka godine do sada. (Tablica u prilogu).Naveo je da se izvršenje prati kontinuirano. 

Predsjednik je otvorio raspravu.

Vladimir Andrić naveo je da se za sve akcije dobiju troškovnici unaprijed, a konačni iznos je na nekim stavkama jako uvećan. Smatra da bi trebalo voditi više računa o tome da se ne uvećavaju stavke i ne dodaju radovi van troškovnika. 

Predsjednik je naveo da je do uvećanja iznosa došlo kod dječjih vrtića jer su se prilikom izvođenja radova ukazale dodatne potrebe.

Zdravko Barešić naveo je da su na većini stavaka iznosi manji, samo na njih nekoliko su uvećani. 

Marko Sladoljev naveo je da je dobio primjedbu iz DV Špansko da su dječja igrališta koja koriste vrtići zapuštena i trebalo bi ih popraviti. 

Vladimir Ferdelji naveo je da će se rasprava o iznosima malih komunalnih akcija događati sve dok se cijene od strane Zagrebačkog holdinga ne svedu na normalnu razinu. 

Predsjednik je naveo da je Gradska četvrt Stenjevec u Gradu Zagrebu pri samom vrhu što se tiče izvršenosti PKA. 
Marko Milanović Litre izašao je iz dvorane. Nazočno je 17 članova VGČ Stenjevec.

Zdravko Barešić naveo je da je Radno tijelo napravilo puno što se tiče PKA. Napravljen je kvalitetan plan i na svim sjednicama radnog tijela bilo je prisutno dovoljan broj članova, a na terenu se kontinuirano prate radovi. Cilj je maksimalno izvršenje plana. 

Predsjednik je upoznao nazočne da se do 15. 11. 2018.  Trebaju sastaviti prioriteti za PKA za 2019. 

Vladimir Andrić smatra da bi Vijeće trebalo biti unaprijed upoznato  koje će se akcije uvrstiti u Izmjenu PKA i uputio je kritiku voditelju radnog tijela. 

Zdravko Barešić naveo je da je radno tijelo sastavilo samo  prijedlog Izmjena PKA koji je podložan promjenama i o svemu se može razgovarati. Dodatno je obrazložio uvrštene izmjene. 

Radi se o akcijama koje su tražili građani.

Predsjednik je zaključio raspravu i predložio glasovanje o prijedlogu Plana PKA za 2018.
Konstatira se da je  jednoglasno sa 17 glasova „za“ usvojen Prijedlog zaključka o izmjeni Plana komunalnih aktivnosti Gradske četvrti Stenjevec u 2018. (Nalazi se u prilogu Zapisnika). 

Marko Milanović Litre vratio se u dvoranu. Nazočno je 18 članova VGČ.  
Ad/2. 

Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec

Predsjednik je izvijestio nazočne o zahtjevima za korištenje sredstava ONR koje su dostavile:

a) OŠ Malešnica

b) OŠ  Tituš Brezovački
Za nabavu sportskih rekvizita. Pročitao je prijedloge zaključaka. Otvorio je raspravu. Nije bilo prijavljenih za raspravu. Zaključio je raspravu i predložio glasovanje o prijedlozima. 

a)

Konstatira se da je jednoglasno sa 17 glasova „za“ usvojen slijedeći:

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu sportskih rekvizita  za sportska natjecanja u OŠ Malešnica u iznosu od 4.922,10 kn prema ponudi  broj G-976/18 poduzeća COMWEAR ZAGREB d.o.o., Zagreb, Petrova 98

     2.   Ovaj će zaključak izvršiti Gradski ured za mjesnu samoupravu. 
b)

Konstatira se da je jednoglasno sa 17  glasova „za“ usvojen slijedeći:

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu sportskih rekvizita  za sportska natjecanja u OŠ Tituš Brezovački u iznosu od 4.922,10 kn prema ponudi  broj G-975/18 poduzeća COMWEAR ZAGREB d.o.o., Zagreb, Petrova 98.

     2.   Ovaj će zaključak izvršiti Gradski ured za mjesnu samoupravu. 
Ad/3

Prometna problematika na području Gradske četvrti Stenjevec- prijedlozi zaključaka

Predsjednik je dao riječ Domagoju Duvančić, voditelju Radnog tijela za obavljanje poslova iz područja prometa.

Domagoj Duvančić upoznao je nazočne sa zaprimljenim zahtjevima,  prijedlozima zaključaka i kratko obrazložio svaki prijedlog. Prijedlozi:

1. Zahtjev  za premještanje uspornika prometa u ulici Josipa Strganca bliže šetalištu 150. Brigade

2. Zahtjev za postavljanje prometnih  stupića duž cijelog nogostupa na adresi Pavlenski put 5N
3. Zahtjev za premještanjem uspornika u ulici Oranice sa lokacije ispred k.br. 130 na lokaciju ispred k.br. 116 

4. Zahtjev za postavljanje prometnog znaka „stop“ u ulici Rašenički put

5. Zahtjev za postavljanje znaka za prednost prolaza trokut na križanju I. odvojka Savske opatovine
6. Zahtjev za postavljanje uspornika prometa u ulici Pavlenski put i iscrtavanje pješačkog prijelaza oko vrtića

7. Zahtjev za iscrtavanje pješačkog prijelaza u ulici Matije Divkovića

Vladimir Andrić postavio je upit da li je zaprimljen zahtjev za popravak prometnog ogledala u Tenchinijevoj ulici. 

Kristina Starčević navela je da je to obnova i nije potrebno donositi zaključak. 

Predsjednik je predložio glasovanje o prijedlozima zaključaka vezanim uz promet u paketu. 

Konstatira se da su jednoglasno sa 17 glasova „za“ usvojeni slijedeći: 

1.
      





 Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o premještanju uspornika u Ulici Josipa Strganca bliže križanju sa Šetalištem 150. Brigade.

2.

       





 Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o postavljanju prometnog znaka za prednost prolaza ¨trokut¨ na križanju I.odvojka i Savske opatovine kod kućnog broja 69 te znaka C25 na lokaciju Savska Opatovina br.91.
3.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o premještanju uspornika u ulici Oranice sa kućnog broja 130 na kućni broj 116.

4.

 Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o postavljanju prometnih stupića duž cijelog pločnika u ulici Pavlenski put 5 N.

5.      

 Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o postavljanju uspornika prometa u ulici Pavlenski put kod kućnog broja 8 te ponovno iscrtavanje (obnovu) pješačkog prijelaza ¨zebre¨ u Pavlenskom putu oko vrtića.
6.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o iscrtavanju pješačkog prijelaza (¨zebre¨) u Ulici Matije Divkovića.

7.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenje rješenja o postavljanju prometnog znaka ¨STOP¨ u ulici Rašenički put preko kućnog broja 6 (izlaz iz odvojka Rašeničkog puta, kod dječjeg parka).
Ad/4

Informacije, pitanja i prijedlozi

Zoran Šplajt se osvrnuo na odgovore na pitanje člana Vijeća o prometnoj problematici na području gradske četvrti. Naveo je da se nakon analiziranja odgovora može utvrditi da se na području gradske četvrti u slijedeće dvije godine sigurno neće ništa graditi vezano uz prometno povezivanje gradske četvrti sa gradskim središtem. U prošlom mandatu član Vijeća Zoran Čogelja postavio je to pitanje u skupštini, na što je gradonačelnik dao nalog za hitno rješavanje zbog prometnog kolapsa, ali je sve obustavljeno i ne događa se ništa. Postavio je pitanje što će Vijeće učiniti po tom pitanju, da li će se predsjednik angažirati oko toga ili radno tijelo za promet kako bi se stvari ubrzale. Smatra da bi trebalo pod hitno organizirati tematsku sjednicu?
Vladimir Andrić pohvalio je MO Matija Gubec zbog njihovih zahtjeva i ideja vezano uz promet, prometno povezivanje s gradskim središtem pomoglo bi njima i cijeloj gradskoj četvrti. 

Predsjednik je naveo da su ovo pitanja za Grad, a iz Grada niti ne odgovaraju na ta pitanja. Sve što se dešava nije u redu i nema smisla. Što god se pokreče sve se obustavlja, dolazi se pred zid. Naveo je da će zatražiti prijem kod gradonačelnika vezano uz projekte na GČ Stenjevec da bi se utvrdilo kako će to dalje ići. 

Vladimir Ferdelji navodi da dok nije bio član Vijeća gradske četvrti nije imao baš puno informacija o radovima i načinu kako to funkcionira. Sredstava za velike investicije nema, dižu se krediti. 

Vladimir Andrić predložio je da se napravi dobra priprema za sve projekte, a zatim treba zatražiti tematsku sjednicu. 

Predsjednik je predložio da se prije nego se pozove gradonačelnik u gradsku četvrt sastanu radna tijela i da se pripremi sve vezano uz projekte kako bi se moglo kvalitetno postavljati pitanja. 

Marko Milanović Litre postavio je upit o projektnoj dokumentaciji za boćalište i teniske terene?

Postavio je upit da li bi se moglo riješiti odvojenje vode boćališta jer dolaze preveliki računi. Trebalo bi ispitati u „Vodoopskrbi“ na koji način bi se mogla napraviti razdioba troškova. 

Gordana Osman napušta sjednicu. Nazočno je 17 članova VGČ Stenjevec.

Kristina Starčević zatražila je Marka Milanović Litre pitanje u pisanom obliku koje bi se proslijedilo u „Vodoopskrbu“. 

Marko Milanović Litre postavio bi upit Ivanu Paveliću, pročelniku GU za sport, 2008. godine organizirano je svjetsko prvenstvo u boćanju za mlade do 21 godinu, više od 20,30 reprezentacija je sudjelovalo i održavalo se na tri terena. Povodom toga je izgrađeno boćalište u Španskom iz trećeg pokušaja (prva dva su bila preskupa za Grad koji nije htio sudjelovati).Sve skupa je iznos bio oko 3.000.000,00 kuna. Bez organizacije samoga turnira to je posebno Savez riješio. Od tri milijuna kuna rečeno je da će Grad dati 1,5 mil. što je Grad i dao, a ostalo je trebala dati država, ali nije, isplaćeno je samo 70.000,00 kn.  Nakon sedamdeset godina Savez bi mogao završiti u stečaju  zbog ostatka duga. Trebalo bi pronaći nekakvo rješenje za nastalu situaciju. Treba uputiti pitanje što se planira napraviti po tom pitanju? Drugo pitanje treba uputiti gradonačelniku Bandiću da li mu je poznato da njegov odvjetnik radi ovrhu nad Savezom koji postoji sedamdeset godina u Gradu Zagrebu? 
Vladimir Andrić naveo je da bi trebalo uložiti sredstva za spas boćarskih klubova jer se čini da ih se sustavno uništava.
Predsjednik je naveo da nije moguće otići u Grad i tražiti da Grad plati račun za koji je se obvezala platiti država. 
Vladimir Ferdelji naveo je da bi Grad ipak trebao spašavati svoju imovinu jer je sportski centar u vlasništvu Grada. 

Ivan Zelenić napušta sjednicu. 

Predsjednik je naveo da priča sa NK Špansko nema veze s Gradom. Sve su uništili ljudi koji tamo rade iz osobnih interesa. S tim Grad nema nikakve veze. Pomagalo ima se plaćati račune. Sazvana je Skupština i smijenjeno je rukovodstvo kluba i postavljeno novo. Rendulić je tužio Klub i nitko ništa ne može napraviti dok sud ne završi. Zatražili su podršku i pomoć Vijeća, ali im Vijeća ne može pomoći.

Vladimir Andrić naveo je da je bio u izvršnom odboru Kluba. Odlukom ministra na čelo Kluba postavljen je čovjek koji je radio protuzakonito. Klub se raspada, djeca odlaze iz Kluba. Sve se radi mimo zakona. 

Hrvoje Hrestak se zahvalio radnom tijelu za promet na popravku znaka koji je srušen još prošle zime, a radi se o važnom znaku koji pokazuje ograničenje brzine i oštri zavoj i nalazi se blizu vrtića i škole. Jako je loša signalizacija u cijeloj Gradskoj četvrti, ne samo na području MO Špansko jug. U ulici Slavka Batušića prema NK Špansko djeca ne mogu prelaziti iz ulice Slavka Batušića prema NK Špansko jer nema zebre. Nadalje, krošnje drveća koje bi trebalo orezati stvaraju velik problem zbog nepreglednosti, na nekom mjestima već ulaze kroz prozore u stanove. VMO je zatražilo otvaranje poštanskog ureda u više navrata i svaki put dobilo negativni odgovor.
Marko Milanović Litre pročitao je pitanje Ivana Zelenića koji je ranije napustio sjednicu. Na križanju Malešnice, Putine i Samoborske bio je „pametan“ semafor koji je propuštao pješake. Sad je tamo običan semafor pa ga zanima da li je moguće da se vrati „pametan“ semafor?
Davor Stanković postavio je pitanje tko saziva Radno tijelo koje nema predsjednika, naveo je da je dao ostavku na mjesto predsjednika RT za ekologiju?

Predsjednik je odgovorio da on to može napraviti ali da za to ima vremena. 

Vladimir Ferdelji izvijestio je nazočne o posljednjoj sjednici skupštine i temama koje su obrađivane na toj sjednici. 





Završeno u 21,10
Napomena: sjednica je fonografski snimana 
Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger
